વિધાનસભાની ચૂંટણીમાં જ્ઞાતિવાદને બદલે વિકાસની વાત ચાલી જાય અને સારી બહુમતી મળી જાય તો તે પછી કેસીઆરની ગણતરી લોકસભામાં વધુમાં વધુ બેઠકો જીતવાની છે. ભાજપ સાથે ત્યારે સમજૂતી પણ કરી શકાય અને ઓછી બેઠકો ભાજપને ફાળવીને 17 બેઠકોમાંથી વધુમાં વધુ બેઠકો જીતીને દિલ્હીમાં અગત્યની ભૂમિકા ભજવવાના સપનાં પણ જોઈ શકાય તેમ છે. અત્યારની દ્રષ્ટિએ વિચારીએ તો દિલ્હીમાં 2019માં જેમણે પણ સરકાર બનાવવી હશે, તેમને એકાદ ડઝન માથાં ખૂટવાના છે. કેસીઆર પોતાના એક ડઝન સાંસદોના સહારે દિલ્હીમાં પણ સોદાબાજી કરવાના સપનાં જોવા લાગ્યાં હશે. તે સપનું દૂરનું છે, અત્યારે વાસ્તવિકતા વિધાનસભાની છે. કુંડળીઓ માંડીને તેમણે ચૂંટણીનો સમય નક્કી કર્યો છે ખરો, પણ મતદાનની તારીખ ચૂંટણી પંચ ચોઘડિયા જોયા વિના નક્કી કરવાનું છે.